**У П У С Т В О**

**ПОНУЂАЧИМА О ДОСТАВЉАЊУ ЗАТВОРЕНИХ ПИСМЕНИХ ПОНУДА ЗА УЧЕШЋЕ У ОТУЂЕЊУ ПОКРЕТНИХ СТАВРИ У ЈАВНОЈ СВОЈИНИ ПРИКУПЉАЊЕМ ПИСМЕНИХ ПОНУДА**

 Упутство понуђачима о достављању затворених писмених понуда за куповину покретних ствари које продаје Факултет примењених уметности, (у даљем тексту: Упутство) садржи податке о захтевима Факултета примењених уметности у погледу садржине понуде, као и услове под којима се спроводи поступак продаје.

 1. Понуђач мора испуњавати све одређене услове за учешће у поступку продаје, а понуду у целини припрема и доставља у складу са Упутством. У супротном, понуда се одбија.

 2. Понуђач доставља понуду, у писаном облику, у затвореној коверти тако да се при њеном отварању може проверити да ли је коверта онаква каква је предата, и не може је накнадно мењати.

 3. Понуда мора бити састављена на српском језику.

 4. Понуђена цена мора бити исказана у динарима и мора обухватити све трошкове (трошкове доласка, утовар са радном сангом, и сл.)

 5. Понуде с варијантама нису допуштене. У случају да понуђач достави понуду са варијантама понуда се одбија као неисправна.

 6. Понуду могу поднети сва физичка и правна лица (домаћа и страна) која испуњавају услове предвиђене овим Упутством.

 7. Понуда, мора да садржи и тражене доказе:

 - за физичка лица - име и презиме, адресу пребивалишта, копију личне карте, контакт телефон;

 - ако је лице предузетник уз понуду прилаже оверену копију извода из привредног регистра или потврду да је уписан у привредни регистра, све не старије од 30 ( тридесет) дана, као и потврду о пореском идентификационом броју,

 - за правна лица - назив и седиште са овереном копијом извода из регистра, не старијом од 30 дана, копијом решења о додељеном пореском идентификационом броју- ПИБ, име и презиме лица овлаћеног за заступање, са овереним картоном депонованих потписа.

 8. Понуда се саставља тако што понуђач уписује тражене податке у Образац понуде (у прилогу) који је саставни део овог упутства. Понуђач доставља доказ за учешће у поступку продаје у једном примерку, са попуњеним Обрасцем понуде, Обрасцем Изјаве о начину повраћаја средстава депозита, који су саставни део документације.

 9. Понуде које су приспеле неблаговремено, као и непотпуне понуде се одбацују. Неблаговремена понуда је понуда која је предата Факултету примењених уметности по истеку датума и сата одређених у јавном позиву и биће враћена неотворена понуђачу. Неприхватљива понуда је понуда, која је благовремено предата али која не испуњава све захтеве из Упутства односно понуда која није затворена, понуда у којој цена није наведена у динарима, понуда у којој је понуђена цена испод процењене цене. Комисија ће констатовати да поступак продаје покретних ствари Факултет примењених уметности није успео ако нико није доставио понуду, или ако нико од понуђача није доставио прихватљиву понуду.

 10. Критеријум за оцењивање понуда за све партије је – највиша понуђена цена. Уколико у поступку два или више понуђача понуде исти износ цене, комисија ће позвати понуђаче који су понудили исти износ, да у року од три дана од дана пријема позива, доставе нову затворену писмену понуду, са увећаним износом у односу на предходно дату понуду, а које понуде ће комисија отворити и утврдити најповољнијег понуђача.

 Уколико понуђачи из предходног став у року од три дана не доставе нову понуду, односно ако су понуђачи доставили нову понуду са истоветном ценом, комисија ће путем жреба извршити избор најповољнијег понуђача.

 11. Уколико на оглас пристигне само једна понуда, понуда ће се узети у разматрање.

 12. Писмене понуде подносе се на српском језику у запечаћеној коверти на адресу Факултет примењених уметности, 11000 Београд, Краља Петра Првог број 4, непосредно (на писарници Факултета) или поштом препоручено. Ако је понуда послата поштом, искључиво препорученом пошиљком, сматра се као дан предаје Факултету примењених уметности, под условом да је пошиљка стигла у установу до дана и сата отварања понуда.

 Коверта са понудом мора имати ознаку „ПОНУДА за куповину покретних ствари, позиција \_\_\_\_\_ – НЕ ОТВАРАТИ“ (са унетом партијом ) за које се подноси понуда а на полеђини назив и адресу понуђача.

 14. Јавно отварање \_\_\_\_\_\_\_.2023.године у 12:00 часова у просторијама Факултета примењених уметности, Краља Петра број 4. - канцеларија број \_\_\_\_\_\_\_\_\_\_\_.

 Овлашћени представници понуђача могу присуствовати отварању понуда уз писано пуномоћје за учешће у отварању понуда, које се доставља Комисији непосредно пре започињања поступка отварања понуда.

 Понуде које су приспеле неблаговремено, као и непотпуне понуде се одбацују.

 О јавном отварању понуда сачињава се Записник који садржи податке о члановима Комисије, присутним представницима понуђача, податке из понуде, достављеној документацији, датум достављања понуде, време почетка и завршетка јавног отварања, у року од три дана од дана отварања понуда.

 15. Изабрани понуђач ће уз допис и одлуку да је његова понуда изабрана као најповољнија примити и обавештење о обавези плаћања, као и уговор о купопродаји, након чега је дужан да изврши уплату купопродајне цене која су предмет купопродаје, у року од осам дана од дана закључења уговора.

 16. Изабрани понуђач који је уплатио купопродајну цену и потписао Уговор о купопродаји, дужан је да у року од осам дана од дана потписивања Уговора о купопродаји, преузме покретне ствари, с тим што се уплаћени депозит задржава и он ће бити урачунат у купопродајну цену.

 17. Понуђачима који учествују у поступку, а не буду изабрани за најповољнијег уплаћени депозит ће бити враћен у року од 3 дана од дана избора најповољнијег понуђача- купца, на текићу рачун који буде наведен у изјави.

 18. Покретне ствари се продаје по принципу „виђено-купљено“ и неће се примати никакве рекламације које се односе на квалитет и карактеристике робе.

 19. Одговорност за сав преузет предмет купопродаје, од момента потписивања записника о примопредају падају на терет купца.